ສະພາ ຍັງມີການແບ່ງແຍກ ກ່ອນ ປ. ໂອບາມາ ໄປຢ້ຽມຢາມ ຄິວບາ
ທັງໆທີ່ສະມາຊິກສະພາບາງຄົນ​ ຍັງມີຄວາມລັງເລໃຈ ແຕ່ປະທານາທິບໍດີ ສຫລ ໄດ້ເຄື່ອນໄຫວຢ່າງແຂງຂັນ ເພື່ອຟື້ນຟູ ຄວາມສຳພັນ ທາງເສດຖະກິດ ແລະການທູດ ກັບຄິວບາ.
ການເດີນທາງໄປຢ້ຽມຢາມປະເທດຄິວບາຂອງປະທານາທິບໍດີ ສະຫະລັດ ທ່ານບາຣັກ ໂອບາມາ ແມ່ນມີການຄາດໝາຍຂອງ ຫຼາຍໆຄົນວ່າ ເປັນໂອກາດປະຫວັດສາດ ເພື່ອເຮັດໃຫ້ ຄວາມ ສຳພັນກັບຮາວານາອົບອຸ່ນຂຶ້ນ ເຖິງແມ່ນວ່າສະມາຊິກລັດຖະສະພາບາງຄົນຍັງມີຄວາມລັງເລ ໃຈຢູ່ກໍຕາມ ປະທານາທິບໍດີ ໂອບາມາ ໄດ້ທຳການເຄື່ອນໄຫວ ຢ່າງແຂງຂັນເພື່ອຟື້ນຟູຄວາມສຳພັນທາງດ້ານເສດຖະກິດແລະ ການທູດກັບປະເທດເກາະດອນຄອມມູນິສດັ່ງກ່າວ ທ່ານນາງ Susan Rice ທີ່ປຶກສາທາງດ້ານຄວາມໝັ້ນຄົງແຫ່ງ ຊາດ ກ່າວຕໍ່ສະພາແອັດແລນຕິກໃນວັນພະຫັດວານນີ້ວ່າ ດັ່ງທີ່ປະທານາທິບໍດີໂອບາມາ ໄດ້ກ່າວຢ້ຳ ຊ້ຳແລ້ວຊ້ຳອີກວ່າ ພວກເຮົາຮູ້ດີວ່າ ການປ່ຽນແປງ ຈະບໍ່ມີຂຶ້ນໃນເວລາຂ້າມ ຄືນຢູ່ຄິວບາແຕ່ວິທີການເກົ່າທີ່ພະຍາຍາມສ້າງຄວາມໂດດດ່ຽວໃຫ້ແກ່ຄິວບາທີ່ມີມາເປັນ ເວລາດົນກວ່າ 50 ປີແລ້ວນັ້ນ ແມ່ນເປັນທີ່ຈະແຈ້ງ ບໍ່ໄດ້ຜົນ ພວກເຮົາເຊື່ອວ່າ ການພົວ ພັນຮວມທັງການຄ້າຂາຍຕື່ມຂຶ້ນ ການເດີນທາງແລະຄວາມສຳພັນທີ່ມີເພີ້ມຂຶ້ນລະຫວ່າງ ປະຊາຊົນຊາວອາເມຣິກັນແລະຊາວຄິວບາແມ່ນວິທີທາງທີ່ດີທີ່ສຸດເພື່ອຊ່ອຍເປີດໂອກາດ ແລະກະຕຸກຊຸກຍູ້ໃຫ້ເກີດຄວາມກ້າວໜ້າສຳລັບປະຊາຊົນຊາວຄິວບາ ສະມາຊິກສະພາຫຼາຍໆທ່ານຈາກທັງສອງພັກການເມືອງຈະເດີນທາງໄປຄິວບາ ພ້ອມກັບປະທານາທິບໍດີໂອບາມາ ເລີ້ມໃນວັນອາທິດນີ້ ເພື່ອສະແດງອອກໃນສິ່ງທີ່ຫຼາຍໆຄົນເຫັນ ວ່າ ການປັບປຸງຄວາມສຳພັນກັບຄິວບາເປັນການເຄື່ອນໄຫວຂອງທັງສອງພັກການເມືອງ ທ່ານ Jeff Flake ສະມາຊິກສະພາ ພັກຣີພັບບລີກັນ ທີ່ວາງແຜນ ຈະຕິດຕາມໄປຄິວບາ ພ້ອມກັບປະທານາທິບໍດີ ກ່າວວ່າ ທ່ານຮູ້ສຶກຕື່ນເຕັ້ນ ກ່ຽວກັບ ການເດີນທາງ ໃນເທື່ອນີ້ ທ່ານຫວັງວ່າ ມັນຈະເປັນການດີສຳລັບປະຊາຊົນຄິວບາ ທ່ານກ່າວວ່າ ມັນເປັນສິ່ງລົບກວນຂ້າພະເຈົ້າສະເໝີ ໃນຖານະທີ່ເປັນສະມາຊິກຂອງພັກ ຣີພັບບລີກັນ ພວກເຮົາເວົ້າເຖິງການພົວພັນ ການເດີນທາງ ແລະການຄ້າ ເພື່ອເປັນສິ່ງທີ່ ຈະກົດດັນໃຫ້ປະເທດຕ່າງໆ ກ້າວໄປສູ່ປະຊາທິປະໄຕ ແຕ່ກັບຄິວບານີ້ ພວກເຮົາມັກຈະ ເວົ້າວ່າ ບໍ່ ບໍ່ ມັນຈະບໍ່ມີຜົນຢູ່ທີ່ນັ້ນ ແຕ່ມັນຈະມີຜົນ ມັນກຳລັງມີຜົນຢູ່ໃນເວລານີ້ ບໍ່ແມ່ນສະມາຊິກສະພາທັງໝົດເຫັນພ້ອມກັບຄວາມກະຕືລືລົ້ນຂອງທ່ານ Flake ສະມາ ຊິກສະພາສູງ ສັງກັດພັກເດໂມແຄຣັດ ທ່ານ Robert Menendez ຊາວອາເມຣິກັນເຊື້ອ ສາຍຄິວບາຈາກລັດຟລໍຣິດາກໍແມ່ນຜູ້ນຶ່ງຢູ່ໃນຈຳນວນນັ້ນ ທ່ານຕຳໜິປະທານາທິບໍດີທີ່ ເດີນທາງໄປຢ້ຽມຢາມປະເທດຄິວບາ ທີ່ບໍ່ໄດ້ມາດຕະຖານ ຄົບຖ້ວນພຽງພໍ ຕາມທີ່ລັດຖະ ບານໄດ້ກຳນົດໄວ້